وزارت خزانہ
حکومت نے وقت کی تحدید میں مزید توسیع کو منظوری دی
کووڈ – 19 کے علاج پر اخراجات اور اس کے باعث موت پر ملنے والی امدادی رقم کے ٹیکس میں رعایت دینے کا اعلان کیا
نئی دہلی۔ 25جون حکومت نے انکم ٹیکس ایکٹ کے تحت وقت کی تحدید میں مزید توسیع کی منظوری دے دی ہے۔ اس کے ساتھ ہی کووڈ – 19 کے علاج پر ہوئے اخراجات اور کووڈ – 19 کے باعث ہوئی اموات پر ملنے والی رقم پر ٹیکس کی رعایت دینے کا اعلان کردیا ہے۔ تفصیلات درج ذیل ہیں۔
- ٹیکس کی رعایت
- بہت سے ٹیکس دہندگان نے کووڈ – 19 کے علاج میں ہونے والے اخراجات کے لیے اپنے آجروں اور خیر خواہوں سے مالی مدد حاصل کی ہے۔ اس بات کو یقینی بنانے کے لئے کہ اس رقم پر کوئی قرض نہ ہو ، ٹیکس دہندگان کو مالی سال 20-2019 اور اس کے بعد کے سالوں میں کووڈ – 19 کے علاج کے لیے آجروں یا خیر خواہوں سے ملی امدادی رقم کے ٹیکس میں رعایت فراہم کرنے کا فیصلہ کیا گیا ہے۔
- II. بدقسمتی سے ، کووڈ – 19 کے سبب کچھ ٹیکس دہندگان اپنی زندگی سے ہاتھ دھو بیٹھے ہیں۔ اس طرح کے ٹیکس دہندگان کے مالکان اور خیر خواہوں نے ان کے اہل خانہ کو مالی مدد فراہم کی تھی تاکہ وہ اپنے اہل خانہ کے کمانے والے رکن کی اچانک موت سے پیدا ہونے والی مشکلات کا مقابلہ کرسکیں۔ اس طرح کے ٹیکس دہندگان کے لواحقین کو راحت فراہم کرنے کے لئے مالی سال 20-2019 اور اس کے بعد کے سالوں کے دوران کووڈ – 19 کے سبب کسی شخص کی موت پر اس کے لواحقین کو اس شخص کے آجر یا کسی دوسرے شخص سے ملی امدادی رقم پر عائد ٹیکس میں رعایت دینے کا فیصلہ کیا گیا ہے۔ آجرین سے ملی رقم پر وقت کی تحدید کے بغیر اور کسی دیگر شخص سے ملی امدادی رقم کے لیے کل 10 لاکھ روپے تک کی امدادی رقم کے ٹیکس پر چھوٹ اجازت ہوگی۔
مذکورہ بالا فیصلوں کے لئے ضروری قانونی ترمیمات کی تجویز جلد ہی پیش کی جائے گی۔
- وقت کی تحدید میں توسیع
کووڈ – 19 وبائی بیماری کے اثرات کے پیش نظر ، ٹیکس دہندگان کو ٹیکس کی بعض تعمیلات کو پورا کرنے اور مختلف نوٹس پر جواب داخل کرنے میں دشواریوں کا سامنا کرنا پڑ رہا ہے۔ اس مشکل وقت کے دوران ٹیکس دہندگان کے ذریعہ کی جانے والی تعمیلات کو آسان بنانے کے لئے ، نوٹیفیکیشن نمبر 74/2021 اور 75/2021 مورخہ 25 جون 2021 سرکلر نمبر 12/2021 مورخہ 25 جون ، 2021 کے ذریعہ کچھ راحتیں دی گئی ہیں ۔ یہ راحتیں حسب ذیل ہیں:
- انکم ٹیکس ایکٹ ، 1961 کے سیکشن 144سی  کے تحت تنازعات کے حل پینل  اور مقررہ افسر کے اعتراضات، جس کے لئے اس سیکشن کے تحت دائر کرنے کی آخری تاریخ یکم جون 2021 یا اس کے بعد ہوگی۔ اس سیکشن میں فراہم کردہ وقت کے اندر یا 31 اگست 2021 تک ، جو بھی بعد میں ہے ، دائر کیا جاسکتا ہے۔
- ٹیکس کی کٹوتی کی وضاحت: مالی سال21-2020 کی آخری سہ ماہی کے لئے ، انکم ٹیکس قانون ، 1962  کے 31 اے کے تحت 31 مئی 2021 تک یا اس سے پہلے جمع کیا جانا تھا ، اسے 2021 کے سرکلر نمبر 9 کے تحت ، 15 جولائی 2021 کو یا اس سے پہلے جمع کیا جاسکتا ہے۔
- فارم نمبر 16 کے ذریعہ ٹیکس کی کٹوتی کا سرٹیفکیٹ ، قوانین میں شامل 31 کے تحت اسے 15 جون 2021 تک جمع کرنا تھا ، 2021 کے سرکلر نمبر 9 کے تحت اس میں 15 جولائی 2021 تک توسیع کی گئی تھی ، اسے اب 31 جولائی 2021 کو یا اس سے پہلے جمع کیا جا سکتا ہے۔
- انکم ٹیکس کی ادائیگی یا جمع کرنے کی وضاحت، جو ایک سرمایہ کاری فنڈ کے ذریعہ گذشتہ سال 2020-21 کے لئے فارم نمبر 64ڈی میں یونٹ ہولڈر کو دیا گیا ۔ اسے قانون میں شامل قانون نمبر 12 سی بی کے تحت 15 جون 2021 کو یا اس سے پہلے جمع کرنا تھا ، جسے 2021 کے سرکلر نمبر 9 کے تحت 30 جون 2021 تک کے لیے بڑھا دیا گیا تھا ، اسے اب 15 جولائی 2021 کو یا اس سے پہلے جمع کیا جاسکتا ہے۔
- انکم ٹیکس کی ادائیگی یا جمع کرنے کی وضاحت، جو ایک سرمایہ کاری فنڈ کے ذریعہ گذشتہ سال 2020-21 کے لئے فارم نمبر 64سی میں یونٹ ہولڈر کو دیا گیا ۔ اسے قانون میں شامل قانون نمبر 12 سی بی کے تحت 30 جون 2021 کو یا اس سے پہلے جمع کرنا تھا ، جسے 2021 کے سرکلر نمبر 9 کے تحت 15 جولائی 2021 تک کے لیے بڑھا دیا گیا تھا ، اسے اب 31 جولائی 2021 کو یا اس سے پہلے جمع کیا جاسکتا ہے۔